《访杨云卿淮上别墅》
宋代·释惠崇

地近得频到，相携向野亭。
河分冈势断，春入烧痕青。
望久人收钓，吟余鹤振翎。
不愁归路晚，明月上前汀。

作者简介：释惠崇，（？～一○一七），淮南（今江苏扬州）人（《清波杂志》卷一一），一作建阳（今属福建）人（《图绘宝鉴》卷三）。九僧之一，善诗，工画（《清波杂志》卷一一）。真宗天禧元年卒。今录诗十四首。